CELEX: 62011TN0519
Language: fi
Date: 2011-09-29 00:00:00
Title: Asia T-519/11 P: Valitus, jonka Sandro Gozi on tehnyt 29.9.2011 virkamiestuomioistuimen asiassa F-116/10, Gozi v. komissio, 20.7.2011 antamasta tuomiosta

26.11.2011   
            
            
               FI
            
            
               Euroopan unionin virallinen lehti
            
            
               C 347/41
            
         Valitus, jonka Sandro Gozi on tehnyt 29.9.2011 virkamiestuomioistuimen asiassa F-116/10, Gozi v. komissio, 20.7.2011 antamasta tuomiosta
   (Asia T-519/11 P)
   2011/C 347/73
   Oikeudenkäyntikieli: italia
   
      Asianosaiset
   
   
      Valittaja: Sandro Gozi (Rooma, Italia) (edustajat: asianajajat G. Passalacqua ja G. Calcerano)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan henkilöstöhallinnon ja turvallisuustoiminnan pääosaston — osasto D — 6.8.2010 toteuttaman toimen HR.D.2/MB/db Ares (2010) — Y96 985
            
         
               —
            
            
               katsomaan, että Gozilla on oikeus saada korvaus asianajokuluista, ja näin ollen velvoittamaan komission suorittamaan hänelle 24 480 euron suuruisen summan oikeudenkäyntikuluineen
            
         
      Oikeudelliset perusteet ja pääasialliset perustelut
   
   Kyseessä oleva kanne koskee päätöstä, jolla vastapuoli kieltäytyi korvaamasta 24 480 euron suuruista summaa valittajalle Italiassa käydystä oikeudenkäyntimenettelystä aiheutuneista asianajokuluista.
   Valituksensa tueksi valittaja vetoaa yhteen ainoaan valitusperusteeseen, joka perustuu siihen, että tämän valituksen kohteena olevaan tuomioon sisältyy oikeudellinen virhe ja sen perustelut ovat useilta eri osin ilmeisen ristiriitaiset, koska siinä ei oteta huomioon henkilöstösääntöjen 24 artiklan tarkoitusta eikä sanamuotoa ja se on ristiriidassa sen oikeuskäytännön kanssa, johon siinä itsessään viitataan, ja komissiossa käydyssä menettelyssä esitettyjen tosiseikkoja koskevien toteamusten kanssa.